Diari Oficial de la Generalitat Valenciana


Sumari del DOGV 7970, del 01-02-2017 (2017/746)

CORRECCIÓ de la Resolució d'1 de juliol de 2016, de les direccions generals de Política Educativa i de Centres i Personal Docent, per la qual es dicten instruccions en matèria d'ordenació acadèmica i d'organització de l'activitat docent en els centres que impartisquen Educació Secundària Obligatòria i Batxillerat durant el curs 2016-2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7970

Data del DOGV
:   01-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/746


Data del document
:   24-01-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

CORRECCIÓ de la Resolució d'1 de juliol de 2016, de les direccions generals de Política Educativa i de Centres i Personal Docent, per la qual es dicten instruccions en matèria d'ordenació acadèmica i d'organització de l'activitat docent en els centres que impartisquen Educació Secundària Obligatòria i Batxillerat durant el curs 2016-2017. [2017/746]  
En el Diari Oficial de la Comunitat Valenciana número 7826, de 12 de juliol de 2016, s'ha publicat la disposició de referència. Al seu torn, la publicació del Reial decret llei 5/2016, de 9 de desembre, de mesures urgents per a l'ampliació del calendari de la Llei orgànica 8/2013, de 9 de desembre, per a la millora de la qualitat educativa, obliga a modificar alguns aspectes relatius a les mencionades instruccions en matèria d'ordenació acadèmica i d'organització de l'activitat docent en centres que impartisquen Batxillerat durant el curs 2016-2017.  
  
Aquesta correcció de resolució que es publica en el dia de hui afecta els apartats 7.2.12 i 7.2.13 de la Resolució d'1 de juliol de 2016, de les direccions generals de Política Educativa i de Centres i Personal Docent, per la qual es dicten instruccions en matèria d'ordenació acadèmica i d'organització de l'activitat docent en els centres que impartisquen Educació Secundària Obligatòria i Batxillerat durant el curs 2016-2017, deixant vigents les correccions dels apartats 4.2.2.9, 1.2.4.3 i 9.2.4.0 de la correcció d'errades de la Resolució d'1 de juliol, publicada en el DOGV el passat 12 de gener de 2017.  
Per tant, i basant-se en la normativa anteriorment exposada:  
  
L'article 7.2.12 queda redactat de la manera següent:  
  
Alumnat que es troba en possessió d'un títol de Tècnic dels Ensenyaments Professionals de Música o de Dansa o que curse ensenyaments professionals de Música o de Dansa i Batxillerat simultàniament.  
  
1. L'alumnat que es troba en possessió d'un títol de Tècnic dels Ensenyaments Professionals de Música o de Dansa o que curse ensenyaments professionals de Música o de Dansa i Batxillerat simultàniament.  
  
Per a aquest alumnat serà aplicable l'article 1, punt 3, sobre la modificació de la Llei orgànica 8/2013, de 9 de desembre, per a la millora de la qualitat educativa, que modifica la disposició final cinquena de la mateixa llei:  
a) L'alumnat que es trobe en possessió d'un títol de Tècnic dels Ensenyaments Professionals de Música o de Dansa podrà obtindre el títol de Batxillerat cursant i superant les matèries generals del bloc d'assignatures troncals de la modalitat de Batxillerat que trie l'alumne o alumna així com de les assignatures Valencià: llengua i literatura I i Valencià: llengua i literatura II.  
b) En el títol de Batxiller haurà de fer-se referència al fet que l'esmentat títol s'ha obtingut de la forma indicada en el paràgraf anterior.  
c) La qualificació final de Batxillerat que es calcularà obtenint la nota mitjana de totes les matèries cursades i aprovades corresponents al Batxillerat.  
2. Alumnat que cursa ensenyaments professionals de Música o de Dansa i Batxillerat simultàniament i s'haja matriculat només de les matèries troncals generals i de les matèries Valencià: llengua i literatura I, o de Valencià: llengua i literatura II.  
Tenint en compte l'article 50.2 de la Llei orgànica 2/2006, de 3 de maig, l'article 35, 36 i la disposició addicional novena del Decret 87/2015, l'annex II del Decret 136/2015, així com l'article 1, punt 3, sobre la modificació de la Llei orgànica 8/2013, de 9 de desembre, per a la millora de la qualitat educativa, que modifica la disposició final cinquena de la mateixa llei:  
a) L'alumnat que cursa 5é o 6é dels ensenyaments professionals de Música o Dansa i simultàniament, 1r de Batxillerat, podrà matricular-se únicament de les matèries troncals generals de la modalitat que trie així com la matèria de lliure configuració autonòmica Valencià: llengua i literatura I.  
Si l'alumnat vol cursar 2n de Batxillerat podrà matricular-se únicament de les matèries troncals generals de la modalitat que trie així com la matèria de lliure configuració autonòmica Valencià: llengua i literatura II.  
b) Per a exercir aquesta opció, l'alumnat haurà de sol·licitar-ho en el seu centre i aportar un document acreditatiu de la seua matriculació en 5é o 6é d'ensenyaments professionals de Música o Dansa, abans del 31 d'octubre.  
c) Per a l'obtenció del títol de Batxillerat per part d'aquest alumnat es requerirà:  
- Estar en possessió del títol de Tècnic dels Ensenyaments Professionals de Música o Dansa en el moment de l'avaluació final, ja siga en la fase ordinària o en la fase extraordinària.  
- Haver superat les matèries generals del bloc d'assignatures troncals de la modalitat triada per l'alumne o alumna així com la matèria Valencià: llengua i literatura II, ja siga en la fase ordinària o en la fase extraordinària.  
d) En el títol de Batxiller d'aquest alumnat haurà de fer-se referència al fet que l'esmentat títol s'ha obtingut de la forma indicada en el paràgraf anterior.  
e) La qualificació final de Batxillerat que es calcularà obtenint la nota mitjana de totes les matèries cursades i aprovades corresponents al Batxillerat.  
f) En termes de promoció, per a aquest alumnat, caldrà ajustar-se al que estableix l'apartat 7.2.3 del present annex però únicament en relació amb les matèries troncals generals.  
g) En els documents d'avaluació de l'alumnat, serà estesa una diligència firmada pel secretari i amb el vistiplau del director, en el cas dels centres públics, i pel director en el cas dels centres privats. En tot cas, es farà constar que l'alumne o alumna ha cursat únicament les matèries troncals generals de Batxillerat així com les matèries de lliure configuració autonòmica Valencià: Llengua i Literatura I, i Valencià: llengua i literatura II.  
  
  
L'article 7.2.13 queda redactat de la manera següent:  
  
Alumnat que es trobe en possessió d'un títol de Tècnic o de Tècnic Superior o que accedeix a Batxillerat estant en possessió del títol de Tècnic o Tècnic Superior.  
1. Alumnat que es trobe en possessió d'un títol de Tècnic o de Tècnic Superior de Formació Professional i desitge obtindre el títol de Batxiller.  
Per a aquest alumnat serà aplicable l'article 1, punt 3, sobre la modificació de la Llei orgànica 8/2013, de 9 de desembre, per a la millora de la qualitat educativa, que modifica la disposició final cinquena de la mateixa llei:  
L'alumnat que es trobe en possessió d'un títol de Tècnic o Tècnic Superior podrà obtindre el títol de Batxiller cursant i superant les matèries generals del bloc d'assignatures troncals de la modalitat de Batxillerat que l'alumne o l'alumna trie, així com de les matèries de lliure configuració autonòmica Valencià: llengua i literatura I i Valencià: llengua i literatura II.  
En el títol de Batxiller haurà de fer-se referència al fet que l'esmentat títol s'ha obtingut de la forma indicada en el paràgraf anterior, així com la qualificació final de Batxillerat que es calcularà obtenint la nota mitjana de totes les matèries cursades i aprovades corresponents al Batxillerat.  
2. Alumnat que accedeix a primer de Batxillerat estant en possessió d'un títol de Tècnic de Formació Professional.  
Tenint en compte l'article 44.4 de la Llei orgànica 2/2006, de 3 de maig, el Reial Decret 1147/2011, de 29 de juliol, pel qual s'estableix l'ordenació general de la Formació Professional del sistema educatiu, així com l'article 1, punt 3, sobre la modificació de la Llei orgànica 8/2013, de 9 de desembre, per a la millora de la qualitat educativa, que modifica la disposició final cinquena de la mateixa llei:  
a) L'alumnat que accedeix a primer de Batxillerat estant en possessió d'un títol de Tècnic podrà matricular-se únicament de les matèries generals del bloc d'assignatures troncals de la modalitat que trie, així com de la matèria de lliure configuració autonòmica Valencià: llengua i literatura I.  
b) Per a exercir aquesta opció, l'alumnat haurà de sol·licitar-ho en el seu centre i aportar un document acreditatiu del seu títol de Tècnic, abans del 31 d'octubre.  
c) Per a l'obtenció del títol de Batxiller es requerirà haver superat les matèries generals del bloc d'assignatures troncals, de la modalitat triada per l'alumne o alumna, en ambdós cursos de l'etapa, així com les matèries Valencià: llengua i literatura I i Valencià: llengua i literatura II, en 1r i 2n curs respectivament, ja siga en la fase ordinària o en la fase extraordinària.  
d) En el títol de Batxiller d'aquest alumnat, haurà de fer-se referència al fet que l'esmentat títol s'ha obtingut de la forma indicada en el paràgraf anterior.  
e) La qualificació final de Batxillerat que es calcularà obtenint la nota mitjana de totes les matèries cursades i aprovades corresponents al Batxillerat.  
f) En termes de promoció, per a aquest alumnat, caldrà ajustar-se al que estableix l'apartat 7.2.3. del present annex però únicament en relació amb les matèries troncals.  
g) En els documents d'avaluació de l'alumnat, serà estesa una diligència firmada pel secretari i amb el vistiplau del director, en el cas dels centres públics, i pel director en el cas dels centres privats. En tot cas, es farà constar que l'alumne o alumna ha cursat únicament les matèries troncals generals de Batxillerat així com la matèria de lliure configuració autonòmica Valencià: llengua i literatura I.  
  
  
València, 24 de gener de 2017.- El director general de política educativa: Jaume Fullana Mestre. El director general de centres i personal docent: Joaquín Carrión Candel.